CELEX: 62016TN0736
Language: hr
Date: 2016-10-20 00:00:00
Title: Predmet T-736/16: Tužba podnesena 20. listopada 2016. – Amira i dr. protiv Komisije i ESB-a

19.12.2016   
            
            
               HR
            
            
               Službeni list Europske unije
            
            
               C 475/21
            
         Tužba podnesena 20. listopada 2016. – Amira i dr. protiv Komisije i ESB-a
   (Predmet T-736/16)
   (2016/C 475/31)
   Jezik postupka: engleski
   
      Stranke
   
   
      Tužitelji: Maria Amira (Atena, Grčka) i 15 drugih tužitelja (zastupnici: S. Pappas i I. Ioannidis, odvjetnici)
   
      Tuženici: Europska središnja banka, Europska komisija
   
      Tužbeni zahtjev
   
   Tužitelji od Općeg suda zahtijevaju da:
   
               —
            
            
               naloži Europskoj uniji i/ili Europskom sustavu središnjih banaka (ESSB) da nadoknade iznose određene u tužbi koji odgovaraju šteti koju su tužitelji pretrpjeli zbog njihova nezakonitog sudjelovanja u restrukturiranju duga grčke vlade zbog naknadne primjene klauzula o zajedničkom djelovanju;
            
         
               —
            
            
               podredno, naloži Uniji i/ili Europskoj središnjoj banci (ESB) da tužiteljima nadoknade iznose određene u tužbi koji odgovaraju šteti koju su tužitelji pretrpjeli zbog nezakonitog isključenja vjerovnika grčkog javnog sektora iz restrukturiranja duga grčke vlade;
            
         
               —
            
            
               u svakom slučaju, naloži ESB-u da tužiteljima nadoknadi štetu određenu u tužbi koja je u odnosu na svakog tužitelja nastala zbog nezakonitog isključenja ESSB-a iz restrukturiranja duga grčke vlade;
            
         
               —
            
            
               naloži ESB-u i/ili Uniji snošenje troškova postupka.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe pet tužbenih razloga.
   
               1.
            
            
               Prvi tužbeni razlog temelji se na činjenici da su radnje Unije i/ili ESB-a i ESSB-a poduzete ultra vires i protivno člancima 120. do 126., 127 i 352. stavku 1. UFEU-a.
            
         
               2.
            
            
               Drugi tužbeni razlog temelji se na činjenici da radnje ESB-a i ESSB-a, osobito u odnosu na isključenje ESSB-a iz restrukturiranja, krše članak 123. UFEU-a.
            
         
               3.
            
            
               Treći tužbeni razlog temelji se na činjenici da radnje Unije i/ili ESB-a i ESSB-a krše pravo na vlasništvo tužiteljâ koje je zaštićeno na temelju članka 17. Povelje o temeljnim pravima.
            
         
               4.
            
            
               Četvrti tužbeni razlog temelji se na činjenici da radnje Unije i/ili ESB-a i ESSB-a krše slobodno kretanje kapitala koje je zaštićeno na temelju članka 63. UFEU-a.
            
         
               5.
            
            
               Peti tužbeni razlog temelji se na činjenici da radnje Unije i/ili ESB-a i ESSB-a krše pravo tužitelja na jednako postupanje koje je zaštićeno na temelju članka 20. Povelje o temeljnim pravima.